**Epidemiološke mjere zaštite od zaraze virusom COVID-19
za učenike i roditelje**

Ove epidemiološke mjere vrijede za učenike koji će pohađati nastavu u školi od 7.9. prema modelu A i njihove roditelje/skrbnike:

1. **OBVEZE RODITELJA PRIJE DOLASKA DJETETA U ŠKOLU**

 1.Roditelji/skrbnici imaju obavezu izmjeriti tjelesnu temperaturu djetetu svaki dan prije dolaska u školu, te u slučaju povišene tjelesne temperature ne smiju dovoditi dijete u školu već se javlja telefonom ravnatelju škole i izabranom pedijatru/liječniku obiteljske medicine radi odluke o liječenju djeteta i daljnjem postupanju.

2. Komunikacija sa administracijom i stručnom službom Škole omogućena je putem elektroničke pošte te putem telefona/mobitela, a koji podaci kao i radno vrijeme sa strankama su navedeni na mrežnoj stranici Škole.

 U komunikaciji s odgojno-obrazovnim radnicima, preporučuje se komunikacija na daljinu u

 dogovoreno vrijeme i to samo u radne dane.

1. **DOLAZAK UČENIKA I RODITELJA U ŠKOLU**
2. Kada god je moguće, djecu dovode i odvode roditelji/skrbnici ili dijete samo u zasebno prethodno dogovoreno vrijeme različito za svaki grupu, s razmakom od najmanje 5 minuta između dvije grupe (odjela) . Djecu na ulaznim vratima sa dvorišne strane ili glavne ceste u Taru, te glavnog i bočnog ulaza u Vabrigi dočekuju dežurni učitelji škole. Djeca sama ulaze u zgradu škole. Roditelji se ne okupljaju na ulazu, niti se zadržavaju u prostoru školskog dvorišta, niti mogu bez najave i dogovorenih termina ulaziti u zgradu škole.
3. Roditelji/skrbnici koji dovode i odvode djecu u školu to čine na način da ne ulaze u školu i školsko dvorište osim u krajnjoj nuždi, već dolaze do ulaza u školsko dvorište pri čemu zadržavaju distancu od najmanje 2 metra u odnosu na druge roditelje/skrbnike i djecu i nose zaštitnu masku kao i djeca od 5.-8.r., a učenici međusobno od 1,5 m.
4. Dijete već na ulazu u školu dezinficira ruke pod automatskim dezinficijensom, obuću dezinficira u otirač natopljen dezinficijensom i odlazi u pratnji dežurnog učitelja (koji ima u tom odjelu 1.sat) u učionicu.
5. Ako roditelji/skrbnici imaju povišenu tjelesnu temperaturu, respiratorne simptome poput kašlja i kratkog daha ili koji su pod rizikom da su mogli biti u kontaktu s osobama pozitivnim na COVID-19 ili su pod sumnjom da bi mogli biti zaraženi s COVID-19 a pogotovo ako su u samoizolaciji ne smiju dovoditi niti odvode djecu iz škole niti ulaziti u vanjske prostore (dvorište, vrt, igralište) i unutarnje prostore škole. Ukoliko je dijete bilo u kontaktu s takvom osobom ono također mora ostati kod kuće.
6. Učenik dolazi i odlazi iz škole sa školskom torbom te svoju opremu i pribor ne dijeli s drugim učenicama.

# MASKE, HIGIJENA R UKU I U POR ABA SANITARNIH ČVOROV A

S obzirom na prostorne uvjete, **uporaba maski je obvezna za uč enik e**  predmetne nastave za vrijeme trajanja nastave. Preporučuje se nošenje maske od strane učenika prilikom prolaska kroz hodnike ako postoji mogućnost da se susreću sa djecom iz drugog odjela, u protivnom ne moraju, a u autobusu za učenike putnike ( RN i PN).

# Uporaba maski obvezna je:

* 1. kod komunikacije djelatnika (iako se preporučuje komunikacija između djelatnika prvenstveno na daljinu) te u svakom kontaktu odraslih osoba (zaposlenici i roditelji)
	2. za roditelje i druge osobe kada je njihov ulazak u ustanovu nužan (preporučuje se da se roditeljski sastanci održavaju prvenstveno na daljinu)
	3. u školskom autobusu
	4. za učitelje koji provode nastavu u kući učenika
	5. za pomoćnike u nastavi
	6. svih učitelja u RN i PN osobito ako su u fizičkoj blizini učenika
	7. djelatnicima škole kod prolaska hodnikom, u slučaju kratkotrajnog korištenja prostora zbornice i sl.

Maske se preporučuju svim drugim djelatnicima škole s kroničnim bolestima koje mogu dovesti do težih oblika bolesti COVID-19 ako im zdravstveno stanje omogućuje nošenje maske.

Maske je neophodno nositi pravilno na način da cijelo vrijeme prekrivaju nos i usta.

Iznimke od obveze nošenja maski dostupne su na poveznici: [https://www.hzjz.hr/wp-](https://www.hzjz.hr/wp-content/uploads/2020/03/Tko-ne-treba-nositi-masku-izuze%C4%87e-od-obveze-no%C5%A1enja-maske.pdf)  [content/uploads/2020/03/Tko-ne-treba-nositi-masku-izuze%C4%87e-od-obveze-](https://www.hzjz.hr/wp-content/uploads/2020/03/Tko-ne-treba-nositi-masku-izuze%C4%87e-od-obveze-no%C5%A1enja-maske.pdf)  [no%C5%A1enja-maske.pdf](https://www.hzjz.hr/wp-content/uploads/2020/03/Tko-ne-treba-nositi-masku-izuze%C4%87e-od-obveze-no%C5%A1enja-maske.pdf)

Važno je omogućiti i uvesti u rutinu redovito pranje ruku tekućom vodom i sapunom. Ruke se peru prije ulaska u svoju učionicu (ne i nakon dezinfekcije na ulazu), prije jela, nakon korištenja toaleta, nakon dolaska izvana, nakon čišćenja nosa i kada ruke izgledaju prljavo.

Za pranje ruku treba koristiti tekuću vodu i sapun. Pri pranju ruku potrebno je pridržavati se naputaka za pravilno pranje ruku: <https://bit.ly/2ThY08M>.

Upotrebu dezinficijensa kod učenika svakako treba ograničiti na dezinfekciju kod ulaska u školu te se nikako ne treba primijeniti više od dva-tri puta dnevno za učenike od 1.-4. razreda osnovne škole.

Dezinficijensi će se osigurati za svaku učionicu.

Sanitarni čvorovi će se za obavljanje nužde koristiti uz odobrenje učitelja, poštujući mjere fizičke distance, tj. spola koji određeni toalet koriste, tr uputu da ukoliko vide učenika iz drugog odjela u toaletu pričekaju da izađe, pa tek poslije koristi sanitarni čvor.

## **IV. ŠKOLSKA PREHANA**

Škola će prema Uputama pripremiti i podijeliti hranu i to po učionicama- 3.r u Vrtiću, 4.a i 4.b, te 7.a/7.b naizmjence po tjednima, a učenici u Vabrigi u blagovaoni Škole u dva turnusa na dva “otoka“ udaljena – 1.turnus 1.r., a u vremenski 2. turnusu 2.r., dok u Taru učenici u blagovaoni marendaju u 3. turnusa -1. su: 5.a, 5.b, i 7.a/7.b, 2. su: 6.a i 6.b, 3. su: 8.a i 8.b. također na dva odvojena „otoka“ fizički udaljena . Kuharice poslužuju učenike sa zaštitnom maskom i rukavicama, a nakon svakog turnusa učenika se blagovaonica prozračuje i dezinficiraju se dodirne površine. Učenici koji jedu u učionicama obroke dobivaju na tacnama, a svi učenici prije marende pod nadzorom učitelja moraju dobro oprati ruke.

 Kruh se dijeli svakom učeniku posebno, **ne koriste se zajedničke** košarice na stolu.

 **Učenicima nije dozvoljeno samoposluživanje.**

## **V.IMENO VANJE RADNE SKUPINE ZA PRAĆENJE I RAD U OTEŽANIM U VJETIMA OBZIROM NA SITUACIJU UZROKOVANU COVID 19 VIRUSOM**

Imenovanje Radne skupine odgovornih osoba, zaposlenika Škole, koje su dužne pratiti primjenu ovog Provedbenog plana kao i raspored dežurstava u svrhu kontrole kretanja učenika u Školi, biti će određeni među zaposlenicima- ravnateljica, pedagoginja i učiteljica biologije.

Članovi Radne skupine dužni su pravovremeno, racionalno i smireno postupati po uputama tijekom provođenja mjera prevencije i suzbijanja epidemije Covid 19, te u situaciji sumnje i pojave zarazom bolesti COVID 19.

## **VI.PROTOKOL POSTUPANJA U SITUACIJI SUMNJE U ZARAZU KORONAVIRUSOM**

**Postupanje s febrilnim djelatnikom**, odnosno osobama s drugim simptomima zarazne bolesti - djelatnici s povišenom tjelesnom temperaturom i/ili respiratornim simptomima odmah napuštaju radna mjesta. Nastavu je potrebno organizirati adekvatnim promjenama u rasporedu.

**Postupanje s učenikom** kod sumnje na povišenu tjelesnu temperaturu te kod pojave akutnih simptoma zarazne bolesti (npr. kašalj, poteškoće u disanju, poremećaj osjeta njuha i okusa, proljev, povraćanje):

* + 1. Održati staloženost i smirenost
		2. Obavijestiti telefonski odgovornu osobu, ravnateljicu, roditelja, obiteljskog liječnika, epidemiologa ZZJZIŽ
		3. Član radne skupine, propisno zaštićen maskom i rukavicama, odvaja učenika u izolacijsku sobu ( škola u Taru i Vabrigi – sobe za informacije, vrtić (3.r.) mala privremena zbornica .
		4. Obavijestiti roditelje o simptomima i potrebi hitnog dolaska po dijete u Školu
		5. Obavijestiti nadležnu instituciju i postupiti prema uputama
		6. Obavijestiti ostale roditelje djece u razredu o dostupnim informacijama

# Svaku pojedinačnu potvrđenu infekciju COVID-19 djelatnik, odnosno roditelj ima obavezu žurno javiti ravnatelju ustanove.

Znakovi koji upućuju na moguću zarazu COVID-19:

* povišena tjelesna temperatura (pod pazuhom > 37,2°C)
* simptomi respiratorne bolesti - kašalj, poteškoće u disanju, grlobolja
* poremećaj osjeta njuha i okusa
* gastrointestinalne smetnje (proljev, povraćanje i bol u trbuhu, posebno kod manje djece).

Kod pojedinačnog slučaja pojave simptoma koji mogu upućivati na zarazu COVID-19, odgojno-obrazovna skupina/razredni odjel u pravilu nastavlja dalje s odgojno-obrazovnim radom, dok se kod grupiranja osoba sa znakovima bolesti postupa sukladno mišljenju liječnika.

Kada se kod djeteta/učenika ili djelatnika utvrdi zaraza COVID-19, postupa se sukladno odluci nadležnog epidemiologa što, između ostalog, znači da se za sve osobe kod kojih se utvrdi da su bile u bliskom kontaktu sa zaraženom osobom u vrijeme kada je osoba mogla biti zarazna izriče mjera aktivnoga zdravstvenog nadzora u samoizolaciji.

## **VII. MJERE ČIŠĆENJA PROSTORIJA**

Potrebno je svakodnevno primjereno čišćenje prostorija sukladno uputama.

Spremačica iz jutarnje smjene prva ulazi u ustanovu. Zadnja osoba koja izlazi iz ustanove je spremačica iz poslijepodnevne smjene koja dezinficira sve korištene površine.

Prostorije u ustanovi obvezno je provjetravati više puta dnevno, svakako prije dolaska i nakon odlaska učenika, i to u trajanju od najmanje pola sata te pod odmorima ili na način, ako to vremenske prilike dopuštaju, da se ostavi otvoren prozor. Kad je lijepo vrijeme, preporučuje se ostaviti otvorene prozore tijekom odgojno-obrazovnoga rada (npr. jedan sprijeda, jedan straga). Ako prozori ne mogu biti stalno otvoreni, prostoriju je potrebno redovito provjetravati tijekom odmora i bar jednom na 5 minuta tijekom sata. Ako postoje prozori na kip na vrhu prozora, isti stalno trebaju biti otvoreni.

Dodirne površine kao što su kvake, ručke na prozorima, radne površine, tipkovnice, konzole, slavine u toaletima i kuhinjama, tipke vodokotlića, daljinski upravljači, prekidači za struju, zvona na vratima, ploče, te druge dodirne površine koje koristi veći broj osoba neophodno je dezinficirati prebrisavanjem više puta (na početku i na kraju svake smjene te najmanje jednom tijekom smjene).

Spremačice dezinfekciju radnih stolova, tipkovnica, miševa i monitora u učionici informatike provode prije svakog ulaska druge odgojno-obrazovne skupine- razreda .

Čišćenje se provodi u vrijeme kada su djeca u dvorištu ili nakon njihovog odlaska.

Neophodno je pojačano čišćenje WC-a, umivaonika, kvaka u WC-ima, prekidača za svjetlo, tipki na vodokotlićima, površina koje se često dodiruju.

# UPUTE ZA ČIŠĆENJE I DEZINFEKCIJU:

Bez oboljelih od COVID-19: <https://bit.ly/2VLkkt3>

Osobe pod sumnjom ili oboljele od COVID-19: <https://bit.ly/3d1WmiS>

## **VIII.PREPORUKE RODITELJIMA**

Osnovnoškolski odgoj i obrazovanje je obvezan. Epidemiolozi sustavno ukazuju na činjenicu da je dijete/učenik u odgojno-obrazovnoj ustanovi siguran kao i kod kuće.

Iznimka su učenici koji spadaju u izrazito vulnerabilne (osjetljive i ranjive) skupine za koje je u Uputama preporučeno, da tijekom epidemije COVID- 19, nastavu prate isključivo na daljinu uz obveznu procjenu liječnika školske medicine i njegovu potvrdu.

Učitelji će roditeljima takve djece pružiti pomoć i podršku dvosmjernom komunikacijom vodeći računa o dobi djece, njihovim mogućnostima i sposobnostima. Škola će za takve učenike osigurati sudjelovanje u nastavi na daljinu i to ovisno o dobi te mogućnostima komunikacije i sposobnostima korištenja digitalnih alata učenika.

Roditelje će se upoznati su s mjerama vezanim uz dovođenje i odvođenje djece, potrebu mjerenja i evidentiranja temperature djeteta svakoga dana prije odlaska u ustanovu, pravila kojih se trebaju pridržavati (npr. fizički razmak, osobna higijena, zadržavanje u učionici i sl.).

Zbog epidemije treba se strogo pridržavati mjera te da svako nepridržavanje istih utječe na povećanje rizika od zaraze. Stoga se roditeljima preporučuje da sa svojom djecom, bez obzira na dob djeteta, što češće razgovaraju o onome što tabaju činiti da zaštite svoje, ali i zdravlje članova obitelji, vršnjaka i drugih.

Iako je roditeljima ograničena mogućnost ulaska u odgojno-obrazovnu ustanovu, roditelji imaju obvezu pratiti napredovanje svoga djeteta. Stoga je i ove godine predviđena komunikacija odgojno-obrazovnih radnika s roditeljima.

Učenik ima obvezu pohađanja nastave, a roditelj ima obvezu opravdati svoje dijete u slučaju bolesti ili zatražiti izostanak sukladno odredbama Pravilnika o kriterijima za izricanje pedagoških mjera.

Ujedno ukazujemo da je HZJZ izdao Savjete za roditelje vezano uz rad vrtića i škola od 25. svibnja 2020. koji su dostupni na mrežnim stranicama: [https://www.hzjz.hr/wp-](https://www.hzjz.hr/wp-content/uploads/2020/03/Savjeti_za_roditelje_22_05_2020.pdf)  [content/uploads/2020/03/Savjeti\_za\_roditelje\_22\_05\_2020.pdf](https://www.hzjz.hr/wp-content/uploads/2020/03/Savjeti_za_roditelje_22_05_2020.pdf)

Škola će svakodnevno će pratiti tijek razvoja situacije, osiguravati komunikaciju s osnivačem i nadležnim lokalnim stožerima, držati se svih informacija i uputa nadležnih institucija i službi te u skladu s njima postupati.

Ove epidemiološke i dr. mjere stupaju na snagu danom donošenja i svi djelatnici su obavezni postupati u skladu s njim, a dostaviti će se na znanje Školskom odboru, Osnivaču IŽ i djelatnicima Škole.

U Taru, 6.rujna 2020.

 Ravnateljica: Andrea Baksa, prof.